Winx Club (sezoni 1)

Sezoni i parë i serialit të animuar Winx Club bëri premierën në televizion nga 28 janari deri më 26 mars 2004, përbërë prej 26 episodeve. Seriali u krijua nga Iginio Straffi, që veproi si producent ekzekutiv dhe regjisor i sezonit.

Sezoni rrethon vajzën 16-vjeçare nga Toka, Blumin, që zbulon se ka aftësi magjike, teksa ajo regjistrohet në Alfea, shkollën e zanave. Bashkë me miken e ngushtë të sapogjetur 17-vjeçare, Stelën, Blumi njihet me shoqet e reja të konviktit Flora, Muza dhe Tekna, dhe së bashku formojnë Klubin Uinks (Winx). Gjatë aventurave të tyre bëhen shoqe të ngushta dhe njihen me disa prej djemve nga një shkollë tjetër që quhet Shatërvani i Kuq, mirëpo ndeshen edhe me disa armiq, duke përfshirë një treshe të shtrigave të reja të quajtur Triksat (Trix).

Në shkurt 2011, kompania mëmë e Nickelodeon-it, Viacom, u bë bashkëpronare e studios Rainbow. Rainbow dhe Nickelodeon Animation Studio prodhuan një serial të ringjallur të Winx Club, që filloi me katër episode speciale që ritregojnë ngjarjet e dy sezoneve të para të serialit origjinal. Tre specialet e para përmblodhën sezonin e parë me animacion të ri, dhe u transmetuan më 27 qershor, 1 gusht, dhe 18 shtator 2011.

 Produksioni 
Artisti i komikeve Iginio Straffi e trilloi idenë për Winx Club gjatë viteve 1990, kur vërejti se serialet e animuara aksion po fokusoheshin zakonisht mbi heronjtë meshkuj. Deri në vitin 2000, ai pati zhvilluar një episod të shkurtër pilot, atëkohë me titullin Magic Bloom. Ky animacion përfshiu shumë koncepte që do të përcilleshin eventualisht në serial, siç janë pesë pjesëtaret origjinale të Uinksave dhe Triksat, por personazhet ishin më të reja dhe kostumet e tyre nuk ishin modeluar pas trendeve të modës. Piloti mori përkrahjen e transmetuesit publik italian, RAI, por Straffi ishte i pakënaqur me prodhimin final. Ai vendosi ta hedhë animacionin dhe ta ripunojë hollësisht konceptin, përkundër investimit financiar prej më se 100,000 eurosh në pilotin e përfunduar.

Prodhimi i serialit të përshtatur ishte rrugës deri në vitin 2002, dhe Rainbow llogariti që episodet do t'i drejtohen distributorëve deri në vjeshtë 2003. Në panairin televiziv  në tetor 2003, Rainbow e shfaqi episodin e parë të serialit para kompanive ndërkombëtare. Më vonë atë muaj, rrjeti televiziv amerikan Fox njoftoi që ai mori të drejtat për sezonin e parë prej 26 episodesh. Sezoni i parë do të bënte premierën absolute ndërkombëtare në Rai Due më 28 janar 2004.

 Episodet 

 Referime 

Kategoria:Winx Club
Kategoria:Sezone televizive amerikane të animuara 2004